da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de en da da sv da da da da da da da da da zh da zh da zh da zh da zh da zh da zh da en zh da da en da en da da sv da da fr en da de da da de fr da de nl da da da en da da da da da fr ceb en nl ceb fr de da da
Boligreportage: Kolonihavehus med genbrug og arvestykker | ISABELLAS
af Mette Helena Rasmussen 21.08.2017
Maja Spuur Hansen og familien faldt for det charmerende kolonihavehus, hvor genbrugsfund, arvestykker og velvalgt interiør fra de tidligere ejere præger indretningen. De har forvandlet 70'er kolonihavehuset til et moderne og rumligt frirum.
Da Maja og hendes mand var på udkig efter et kolonihavehus, var de tiltrukket af forestillingen om et udeliv med plads til hygge og fælleskab. De ønsker og drømme kunne de indfri i det lille hus med rødt træværk og grå vindueskarme, som i dag er malet på ny i sort og hvid, men indrettet med genbrug, antik og et par ting fra de tidligere ejere.    Læs også: Boligreportage: Nordisk elgance på den hyggeligste måde
Ud med det ny, ind med det gamle
Da parret gik i gang med at renovere det lille kolonihavehus, tog de al inventar ud, og undervejs kasserede Maja en del fra de tidligere ejers gemmer.   - Jeg smed rigtig meget ud, da huset var propfyldt med virkelig mange ting. Jeg havde brug for at få det tømt og malet for at gøre det til vores. Så der blev kørt mange læs på genbrugspladsen. Og jeg er sikker på, at der også er gået nogle skatte tabt dér. Men jeg har beholdt de ting, jeg syntes passede til huset.   Indvendigt malede de vægge og lofter hvidt. Udvendigt har huset fået et nordisk præg med sort facade og hvide vinduer. Maja har i en stor del af huset indrettet med arvestykker og genbrug, som er med til at give et personligt præg. Hun har blandt andet arvet et karlekammerskab og fået en kurvestol af sin svoger.   For at få gamle loppefund til at funkle, maler hun dem i grønne og blå nuancer. Hendes filosofi, når det kommer til indretning, er, at man kan sætte næsten alt sammen, så længe det harmonerer i farverne.  - Jeg synes godt, kolonihavehuse må være lidt uhøjtidelige. Derfor vil jeg ikke have for mange nye og dyre ting i huset.   Familien bruge de fleste sommerferier og weekender i huset. Her kan familien slappe af og komme væk fra hverdagen i deres andelslejlighed på Vesterbro.    - Det er, som om weekenden bliver længere og minder mere om ferie, når vi er her, smiler Maja.   Mere inspiration til kolonihaven: Kolonihave med plads til ukrudt
3 tips til at sætte særpræg på dit kolonihavehus:
Gem nogle af de efterladte ting fra de tidligere ejer. På den måde følger lidt af husets historie med.
Indret med plads til gæster, så du kan invitere venner og familie over, når lejligheden byder sig.
Eksperimenter med farver og mønstre. Din stil behøver ikke nødvendigvis være den samme som derhjemme, men kan være mere uhøjtidlig.
Se familiens charmerende kolonihavehus i galleriet nedenfor:
Grønne og blå nuancer er gennemgående i huset. Farverne skaber en harmonisk aftmosfære i det lille kolonihavehus.
Familien har valgt at sætte stue og soveværelse sammen i ét rum. Her er sovesofaen fra Ikea, og bordet er af de få ting, som Maja har købt fra ny.
Huset er fyldt med kreative ideér, bl.a. disse fine puder, som Maja selv har syet af både nyt stof og noget, der er købt på loppemarkeder.
Familien har en praktisk spiseplads med en stor halvbue, der forbinder køkken og stue. Spisebordet har de overtaget fra de tidligere ejere, men Maja har malet det hvidt, så det passer til resten af huset. Stolene er ikke ens og har derfor hver sin historie - en detalje, der giver rummet karakter.
I vitrineskabet står der en blanding af gammelt og nyt, og flere af glassene er arvestykker.
Halvbuen er lavet af den tidligere ejer og er med til at åbne rummet, så familien kan se ud i haven, ligegyldigt om de sidder i stuen eller køkkenet.
I haven er der god plads, og er der brug for et hvil, kan man lægge sig i hængekøjen.
På terrassen kan familien nyde de sene sommeraftener og stadig være i ly for regnen. De fine havemøbler er også genbrug, mens stolene er fra Netto, og bordet er helt tilbage fra dengang, Maja flyttede hjemmefra.
Lækkersulten? Prøv disse lækre, hjemmelavede chokoladebarer!
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik